એકાંત સ્થળે આવેલાં એકએક ઉદ્યાનમાં નાનકડું સુંદર વાયોલેટનું પુષ્પ અન્ય પુષ્પમિત્રો સાથે આનંદથી રહેતું હતું. એક સવારે એણે જોયું તો એના મસ્તક પર ઝાકળનું બિંદુ ચમકી રહ્યું હતું ! એ તો રાજીરાજી થઈ ગયું અને ઉત્સાહમાં આવી જઈ એણે માથું ઊંચું કર્યું અને આજુબાજુ જોવા માંડ્યું. ત્યાં એની નજર એક સરસ ગુલાબ પર પડી. ગુલાબ ગર્વથી ઊંચે શિરે આકાશ તરફ જોઈ રહ્યું હતું. નીલમના દીપ પર ટૉર્ચ જલાવી હોય એવું ગુલાબ શોભી રહ્યું હતું.